jkorsvik/nowiki_second_scrape_merged huggingface dataset:
Ralf Edström

Ralf Edström (født 7. oktober 1952) er en svensk tidligere fotballspiller. 
Edström begynte karrieren i Degerfors IF og gikk senere til Åtvidabergs FF, hvor han ble svensk seriemester i 1972. Samme år debuterte den unge Edström på det svenske landslaget, og scoret sensasjonelt tre mål mot Sovjetunionen i en kamp som endte 4-4. Edström etablerte seg som Sveriges store spiss og dannet under fotball-VM i 1974 et flott spisspar sammen med sin lagkamerat Roland Sandberg. Under VM-sluttspillet scoret Edström fire mål, deriblant et vakkert volleyskudd mot de kommende verdensmesterne Vest-Tyskland.
Edström hadde senere en stor proffkarriere, hvor han var innom PSV Eindhoven, AS Monaco og Standard Liège. Han spilte også i IFK Göteborg og Örgryte IS. I dag jobber Edström som ekspertkommentator på Sveriges Radio.
I Norge huskes Edström best for en lite hyggelig hendelse. I VM-kvalifiseringskampen mellom Norge og Sverige i 1977 ble Edström brutalt taklet av Svein Grøndalen, og var skadet i flere måneder. Han rakk likevel å bli frisk tidsnok til VM-sluttspillet.


== Referanser ==


== Eksterne lenker ==
(en) Ralf Edström – FIFA 
(en) Ralf Edström – UEFA 
(en) Ralf Edström – Transfermarkt 
(en) Ralf Edström – national-football-teams.com 
(en) Ralf Edström – WorldFootball.net 
(en) Ralf Edström – FootballDatabase.eu 
(en) Ralf Edström – FBref
Oleg Salenko

Oleg Anatoljevitsj Salenko (russisk Олег Анатольевич Саленко, født 25. oktober 1969 i Leningrad (St. Petersburg), Sovjetunionen) er en tidligere russisk fotballspiller som satte en VM-rekord ved å score fem mål i løpet av én kamp for Russland mot Kamerun 28. juni 1994. Salenko scoret totalt seks mål under VM 1994, og delte Gullstøvelen med Hristo Stoitsjkov.
På klubbnivå varte Salenkos karriere fra 1986 til 2000, og omfattet spill for Zenit Leninigrad, Dynamo Kyiv, Cordoba Logroñés, Valencia, Rangers, Istanbulspor og Pogoń Szczecin.
Karrieren startet godt i Zenit Leninigrad, så bra at han ble hentet til toppklubben Dynamo Kyiv. Etter å ha bygget seg opp et rykte som en pålitelig målscorer i Sovjet, ble han hentet til de spanske middelhavsfarerne Logroñés, Cordoba CF og topplaget Valencia. Etter han forlot Sovjet til fordel for utlandet gikk karrieren stort sett bare nedover, helt til han la støvlene på hylla i 2001. Den siste klubben han spilte for var Polske Pogoń Szczecin.
Utrolig nok scoret Salenko bare ytterligere ett mål for Russland, og spilte totalt ni landskamper, en av dem for Ukraina.


== Referanser ==


== Eksterne lenker ==
(de) Oleg Salenko – Munzinger Sportsarchiv 
(en) Oleg Salenko – FIFA 
(fr) Oleg Salenko – LÉquipe 
(en) Oleg Salenko – Transfermarkt 
(en) Oleg Salenko – national-football-teams.com 
(en) Oleg Salenko – WorldFootball.net 
(en) Oleg Salenko – FootballDatabase.eu 
(en) Oleg Salenko – Soccerway 
(en) Oleg Salenko – EU-Football.info 
(en) Oleg Salenko – PlaymakerStats.com
Gullstøvelen

Gullstøvelen er æresbevisningen som gis til toppscoreren i en fotballturnering. Benevnelsen brukes oftest i forbindelse med VM i fotball.


== Vinnere av Gullstøvelen i tidligere VM-turneringer ==


== UEFAs Gullstøvel ==
UEFA deler også ut Gullstøvelen til den spilleren som i Europa har gjort flest mål. Tidligere ble æresbevisningen gitt uavhengig av liga, men etter sesongen 1996–1997 brukes et vektet system.
2007 ble Gullstøvelen tildelt Francesco Totti, som etterfulgte landsmannen Luca Toni.


== Fotnoter og referanser ==
Melchior Ferdinand Joseph von Diepenbrock

Melchior Ferdinand Joseph von Diepenbrock  (født 6. januar 1798 i Bocholt i Westfalen i Tyskland, død 20. januar 1853 på Schloss Johannisberg (østerriksk Schlesien) var en av den katolske kirkes kardinaler. Han var fyrsterkebiskop av Breslau 1845–1853.


== Liv og virke ==


=== Bakgrunn ===
Diepenbrock stammet fra en patrisierslekt. Hans foreldre var Anton Diepenbrock, hoffkammerråd, og Franziska, født Kesting. Han tilbragte barndommen på familiegodset Haus Horst i Holtwick, nå en bydel i Bocholt.
Etter å ha deltatt i frankrikefelttoget i 1815, studerte han ved det franske Lyceum i Bonn, og bestemte seg så for å studere teologi med tanke på kirkelig tjeneste. Han studerte fra 1818 teologi ved universitetene i Landshut, Mainz og Münster. I 1823 ble han presteviet i Regensburg. Deretter viet han seg studiet av middelalderens kirkelige mystikk.


=== Kirkelig løpebane ===
Senere ble han sekretær for Regensburg-biskopen Johann Michael Sailer. Takket være dennes innflytelse ble han kanonikus, dompredikant, og biskoppelig generalvikar. I 1845 ble han opphøyet i friherrestanden av den bayerske konge og ble samtidig biskop av Breslau.
19. mai 1848 ble han som representant for Oppeln innvalgt i den tyske nasjonalforsamlingen som møttes i Frankfurt am Main, men trakk seg på grunn av sykdom fra parlamentet 29. august samme år. I 1849 ble han provisorisk utnevnt til apostolisk delegat for den prøyssiske armé, og 1850 ble han utnevnt til kardinal av pave Pius IX, men døde før han mottok den røde kardinalshatt og sin titulus.


=== Religiøse dikt ===
Diepenbrock skrev også religiøse dikt. Hans mest kjent verker er:

Samlingen Geistlicher Blumenstrauß aus spanischen und deutschen Dichtergärten
Erinnerungen an den jungen Grafen von Stolberg
Heinrich Susos Leben und Schriften
Predigten (Regensburg 1841 bis 1843)


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1943
Kardinal Giovanni Battista Caprara Montecuccoli (1733-1810) *1766
Biskop Dionys von Rost (1716-1793) *1777
Biskop Karl Franz von Lodron (1878-1828) *1792
Biskop Bernhard Galura (1764-1856) *1820
Biskop Johann Nepomuk von Tschiderer zu Gleitheim (1777-1860) *1832
Kardinal Friedrich Johann Joseph Cölestin von Schwarzenberg (1809-1885) *1836
Kardinal Melchior Ferdinand Joseph von Diepenbrock (1798-1853) *1845


== Referanser ==


== Eksterne lenker ==
(en) Melchior von Diepenbrock – kategori av bilder, video eller lyd på Commons 
Biografi på The Cardinals of the Holy Roman Church
Ingvar Stadheim

Ingvar Stadheim (født 9. februar 1951) er en norsk tidligere fotballtrener.
Han var mangeårig trener i Sogndal, trente Kongsvinger til seriebronse i 1986, og var trener for det norske juniorlandslaget mellom 1986 og 1988.
Da den utskjelte svensken Tord Grip trakk seg som trener for det norske A-landslaget i 1988, overtok Stadheim. Han innledet sin karriere som landslagstrener med å spille uavgjort mot Brasil på Ullevaal. Senere ble resultatene dårligere, og bortsett fra to seire mot Kypros vant ikke landslaget en eneste kvalifiseringskamp under Stadheims ledelse. Høydepunktet i hans landslagstrenerkarriere var 4-1-seieren i en privatkamp mot Østerrike i 1989.
Etter en svak innledning på EM-kvalifiseringen, valgte Stadheim å trekke seg i oktober 1990. Han ble erstattet av Egil «Drillo» Olsen.
I dag arbeider Stadheim for BIS Production Partner.
Hans sønn Anders har spilt for Fredrikstad og Sogndal, og har såvidt vært innom landslaget.


== Referanser ==


== Eksterne lenker ==
(en) Ingvar Stadheim – FIFA 
(en) Ingvar Stadheim – Transfermarkt (manager)
Mihail Lewicki

Mihail Lewicki eller  Michajl Lewickij / Lewichi  (ukrainsk Михайло Левицький, Mykhajlo Levytskyj; født 16. august 1774 i Pokucie i Polen i Østerrike-Ungarn, nå i Ukraina, død 14. januar 1858 i Uniejów) var en av den katolske kirkes kardinaler. Han var ukrainsk-katolsk erkebiskop av Lviv 1816–1858.
Han ble utnevnt til kardinal i 1856 av pave Pius IX.


== Referanser ==


== Eksterne lenker ==
Biografi på The Cardinals of the Holy Roman Church
Alessandro Barnabò

Alessandro Barnabò  (født 2. mars 1801 i Foligno i Italia, død 24. februar 1874 i Roma) var en av den katolske kirkes kardinaler. Han var tilknyttet Den romerske kurie, og ble blant annet prefekt for Kongregasjonen for troens utbredelse i 1856.
Han ble utnevnt til kardinal i 1856 av pave Pius IX, med Santa Susanna som tittelkirke.


== Referanser ==


== Eksterne lenker ==
The Cardinals of the Holy Roman Church
Gaspare Grassellini

Gaspare Grassellini (født 19. januar 1796 i Palermo i Italia, død 16. september 1875 i Frascati) var en av den katolske kirkes kardinaler. Han var tilknyttet Den romerske kurie.
Han ble utnevnt til kardinal i 1856 av pave Pius IX.


== Eksterne lenker ==
Biografi på The Cardinals of the Holy Roman Church
Francesco de’ Medici di Ottaiano

Francesco de'Medici di Ottaiano  (født 28. november 1808 i Napoli i Italia, død 11. oktober 1857 i Roma) var en av den katolske kirkes kardinaler. Han var tilknyttet Den romerske kurie.
Han ble utnevnt til kardinal i 1856 av pave Pius IX.
Han kom fra samme slekt som kardinal Alessandro Ottaviano de' Medici, den senere Leo XI.


== Referanser ==


== Eksterne lenker ==
Biografi på The Cardinals of the Holy Roman Church
Gokstadskipet

Gokstadskipet er et vikingskip fra slutten av 800-tallet. Det er Norges største bevarte vikingskip, og står i dag utstilt på Vikingskipshuset på Bygdøy i Oslo. Skipet ble funnet i «Kongshaugen» (Gokstadhaugen) på gården Gokstad i Sandar kommune (dagens Sandefjord kommune) i Vestfold og Telemark. Haugen ble utgravd i 1880 under ledelse av antikvar Nicolay Nicolaysen.


== Skipet ==
Dendrokronologiske prøver viser at skipet ble bygget ca. 890 e.Kr., og ble lagt ned i haugen ca. 10 år etter. Skipet består hovedsakelig av eik. Det er 23,8 m langt og 5,2 m bredt med 16 årepar. Seilet kan ha vært inntil 110 m² stort, og sannsynligvis laget av vadmel. Skipets toppfart er anslått til 12 knop.
Pr 2019 er skipet i en tilstand av forfall.

		
		


== Graven ==


== Rekonstruksjoner ==

«Viking»  (Viking Landfinder), en nøyaktig kopi av Gokstadskipet, ble bygd i Sandefjord og seilt over Atlanteren til Verdensutstillingen i Chicago i 1893 av Magnus Andersen, redaktør for Norges handels- og sjøfartstidende, senere sjøfartsdirektør.

«Ormen Friske» var en svensk kopi av «Gokstadskipet». Det ble bygd våren 1949 ved kursstedet til Frisksportförbundet i Stensund i Södermanland, 7 mil sør for Stockholm, der skipet ble sjøsatt i juni samme år. 22. juni 1950 forliste skipet under en storm i Tyskebukta sør i Nordsjøen. De 15 mennene ombord, som alle var svenske, omkom.
«Ormen Lange», som var bygd som rekvisitt til filmen Vikingene, ble seilt fra Bergen til New York i 1958 som del av premieren til filmen. Dette skipet er bygd i furu, noe som gjorde skipet svakt. Det fikk derfor skader både under innspillingen og under den senere seilasen over Nord-Atlanteren. Seilasen er også omtalt som «Rolf Schønheyders vinlandsferd».«Hjemkomst», bygd i Minnesota, ble i 1982 seilt fra USA til Norge.
I 1990 ble «Gaia» sjøsatt. Denne kopien er seilt over Atlanteren til USA av Ragnar Thorseth.

		
		
		
		


== Se også ==
Skips- og båtgraver
Osebergskipet
Tuneskipet
Klåstadskipet
Kvalsundskipet
Hedebyskipet
Oseberghaugen
Roskilde
Sutton Hoo
Snape


== Referanser ==


== Litteratur ==
Gokstadfunnet. Sandefjordmuseene. 1981. ISBN 8299059526. 
Marstrander, Sverre (1986). De skjulte skipene: Tuneskipet, Gokstadskipet og Osebergskipet. Gyldendal. ISBN 8205165025. 


== Eksterne lenker ==
(en) Gokstad ship – kategori av bilder, video eller lyd på Commons
Kulturarv i Vestfold fylkeskommune om Gokstadhaugen
Tv-serien ARVEN om Gokstad
Kulturhistorisk museum om Gokstad revitalised
Gaia
Gokstadskipet
Vikingenes vakre verden, om Oseberg- og Gokstadfunnene, artikkel hos Norgeshistorie.no
Downtempo

Downtempo (eller downbeat) er en elektronisk musikksjanger som har lite med dansemusikk å gjøre. Sjangeren er en rolig sjanger som fokuserer på å gi en avslappet følelse hos lytteren, gjennom langsom rytme og atmosfærisk bruk av elektroniske klangfarver. Ofte gir musikken en romantisk eller sensuell stemning.
Downtempo står nær sjangrer som Trip Hop, ambient og jazzpreget electronica. Betegnelser som dekker omtrent samme type musikk er Lounge og Chill-out music. 
Noen artister som ofte lager musikk innen sjangeren er Björk, Lamb, Ronny Jordan, Moby, Massive Attack og Shpongle. Sjangeren så dagens lys i 1950-årene, men da mer som en eksperimentell sjanger. Den ble særlig populær fra slutten av 1990-tallet. Kjente norske artister som opererer mye under downtempo sjangeren er Ralph Myerz And The Jack Herren Band, Ugress, Illumination og Röyksopp.


== Music ==
File:Wickethewok - Deepecho.ogg
Garderobeskap

Garderobeskap er et oppbevaringsmøbel som vanligvis er fabrikkert i tre eller metall.


== Størrelser på garderobeskap i Norge ==
Mange garderobeskap kan kjøpes som skapmoduler i forskjellige størrelser som kan settes ved siden av hverandre avhengig av rommets størrelse, utforming og bruk. Garderobeskap kan kjøpes flatpakket i mer eller mindre standardiserte størrelser for selvmontering eller man kan leie inn profesjonelle for montering. Det er heller ikke uvanlig å kunne bestille flatpakkede garderobeskap som er måltilpassede i tilfelle bygningen har ukurante dimensjoner, spesielle planløsninger eller man har spesielle ønsker. Et annet alternativ for å få måltilpassede garderobeskap er plassbygde skap.
Standardiserte størrelser på garderobeskap kan være dimensjonert i henhold til vanlige byggestandarder som 3-ere av modulmål (altså multipler av 30 cm). Moderne bygninger i Norge har ofte arkitektoniske utforminger basert på 3-ere av modulmål med bredder innenfor 30 cm, 60 cm, 90 cm, 120 cm, 150 cm, osv., og vil dermed ofte passe bra for garderobeskap i disse breddene. I praksis fås enkeltmoduler i Norge ofte kjøpt i bredder i multipler av 10 cm som for eksempel 40 cm, 50 cm, 60 cm, 70 cm, 80 cm, osv. til 100 cm, eller opp til 150 cm. Disse kan så mikses basert på den aktuelle planløsningen, og et eksempel kan være at to garderobeskap som hver måler 75 cm på utsiden vil passe i et avlukke med modulmål på 15 M (150 cm). Andre hensyn og betraktninger som gjør at man kanskje velger en bredde som er noe kortere enn modulmålet er kan være lysbrytere, stikkontakter eller lister.
Dybden på garderobeskap bygger ofte cirka 60 cm målt på skapets utside, og den innvendige dybden til skapet da typisk er et par centimeter kortere. Noen skap til smale ganger og lignende er litt grunnere, for eksempel 30-35 cm, og man bør da merke seg at kleshengere ikke kan henges sidelengs, men må henges på tvers.
Høyden på skapet kan være basert på 3-ere av modulmål, som for eksempel kan innebære høyder innenfor 180 cm, 210 cm, 240 cm (vanlig takhøyde i nye hus) eller 270 cm. Andre høyder er også vanlige, eksempelvis 200 cm.


== Se også ==
Garderobe
Garderoberom
Rudkøbing kommune

Rudkøbing kommune  er en tidligere kommune på Langeland i Fyns amt i Danmark som eksisterte fra 1970 til 2006. Gjennom kommune- og regionreformen 2005–2007  er kommunen med virkning fra 1. januar 2007 inngått i den nydannede Langeland kommune i Region Syddanmark.Etter sammenslåingen fortsatte Rudkøbing å være kommunesenter også for den nye kommunen.


== Referanser ==
Václav Klaus

Václav Klaus (født 19. juni 1941 i Praha) er en tsjekkisk økonom og politiker. Han var finansminister i Tsjekkoslovakia 1989–1991, statsminister i Tsjekkia 1992–1997, formann i Deputertkammeret 1998-20002 og Tsjekkias president 2003–2013. Han var en av grunnleggerne av Det borgerligdemokratiske partiet, Tsjekkias største høyreparti. Han er også kjent for å være skeptisk til EU og var den siste EU-statslederen til å undertegne Lisboatraktaten.
Klaus vokste opp i Praha hvor han også studerte økonomi ved handelshøyskolen. Under prahavåren skrev han artikler i den reformvennlige tidsskriftet Tvář og ukeavisen Literární noviny. Han hadde en kortere akademisk karriere, før han begynte å jobbe i den Tsjekkoslovakiske sentralbanken fram til 1986.
Siden 1990 har han skrevet over 20 bøker om ulike sosiale, økonomiske og politiske temaer. Flere av bøkene er samlinger av artikler, taler og foredrag han har fremført. Han har også skrevet artikler for Cato Journal, tidsskriftet til den amerikanske tenketanken Cato Institute. Klaus er medlem av Mont Pelerin Society.
Klaus mottok i 2007 Den hvite ørns orden fra Polens president.


== Referanser ==


== Eksterne lenker ==
(cs) Offisielt nettsted 
(en) Václav Klaus – kategori av bilder, video eller lyd på Commons 
(en) Václav Klaus – galleri av bilder, video eller lyd på Commons
Ryslinge kommune

Ryslinge kommune er en tidligere kommune i Fyns amt i Danmark som eksisterte fra 1970 til 2006.Fra og med 1. januar 2007 er den innlemmet i den nye Faaborg-Midtfyn kommune, som ledd i kommune- og regionreformen 2005–07.


== Referanser ==
Sydlangeland kommune

Sydlangeland kommune er en tidligere kommune på Langeland i Fyns amt i Danmark som eksisterte fra 1970 til 2006.Gjennom kommune- og regionreformen 2005–2007 ble kommunen med virkning fra 1. januar 2007 
innlemmet i den nydannede Langeland kommune i Region Syddanmark.Borgermester Knud Gether ble borgermester også i den nye storkommunen.


== Referanser ==
Søndersø kommune

Søndersø kommune er en tidligere kommune i Fyns amt i Danmark som eksisterte fra 1970 til 2006. Fra og med 1. januar 2007 inngår kommunen i den nyopprettede Nordfyns kommune i Region Syddanmark.


== Referanser ==
GAZ

GAZ, Gorkovskij Automobilny Zavod eller oversatt Gorkij Bilfabrikk (russisk: ГАЗ eller Го́рьковский автомоби́льный заво́д) er et russisk bilmerke, startet 4. mars 1929 som et samarbeid mellom Ford og Sovjetunionen.  
Bilmerket Volga ble importert til Norge fra 1958 til 1986, det ble også importert Pobeda.I november 1992 ble GAZ et aksjeselskap. GAZ har kjøpt opp Ural kjøretøyfabrikk.


== Modeller ==

GAZ-A personbil (1932–1936)
GAZ-AA lastebil (1932–1942)
GAZ-AAA lastebil (1934-??)
GAZ-03-30 buss (1933-??)
GAZ-410 dumper (1934-??)
GAZ-MM lastebil (1934–1950)
GAZ-M1 personbil (1936–1942)
GAZ-415 pickup (1936-??)
GAZ-M2 personbil (1942–1946)
T-60 lett stridsvogn (1935–1940)
T-70 lett stridsvogn (1938–1942)
GAZ-61 terrengkjøretøy (1941–1944)
GAZ-51 lastebil (1946–1976)
GAZ-M20 Pobeda personbil (1946–1958)
GAZ-67 terrengkjøretøy (1944–1953)
GAZ-63 lastebil (1948–1968)
BTR-40 pansret personellkjøretøy (1948-??)
GAZ-69 terrengkjøretøy (1953–1972)
GAZ-12 ZIM limosin (1950–1959)
GAZ-21 Volga sedan (1956–1970)
GAZ-22 Volga stasjonsvogn (1962–1970)
GAZ-72 Pobeda personbil med firehjulstrekk (1955–1957)
GAZ-13 Chaika limosin (1959–1981)
GAZ-62 lastebil (1958–1960)
BTR-60 pansret personellkjøretøy (1960-197?)
GAZ-66 militær lastebil (1964–1998)
GAZ-14 Chaika limosin (1977–1988)
GAZ-24 Volga sedan (1968–1985)
BTR-70 pansret personellkjøretøy (1976-??)
GAZ-24-05 Volga stasjonsvogn (1972–1992)
GAZ-24-10 Volga sedan (1985–1992)
GAZ-3102 Volga luksuriøs sedan (1984)
BTR-80 pansret personellkjøretøy (1984-??)
GAZ-31029 Volga sedan (1992–1997)
BTR-90 pansret personellkjøretøy (1994)
GAZ-310221 Volga stasjonsvogn (1997)
GAZ-3110 Volga sedan (1997–2004)
GAZ-3111 Volga sedan (1998–2000)
GAZ-31105 Volga sedan (2004)
GAZ-3302 GAZelle pickup (1992)
GAZ-3221 GAZelle minibuss (1992)
GAZ-2705 GAZelle varebil (1992)
GAZ-2752 Sobol varebil (1999)
GAZ-2217 Barguzin minibuss (1999)
GAZ-22171 Sobol minibuss (2000)
GAZ-59037 terrengkjøretøy


== I Norge ==

Etter krigen, da salget av biler fra østblokken ble frigitt, sikret Majorstua Bilcentral AS seg agenturet for Pobeda. Agenturet for ZIM og små GAZ-51 lastebiler gikk til Norske Drosjeeieres Felleskjøp. Begge fikk også ta inn terrengbilen GAZ-69.
Majorstua Bilcentral takket av da Pobeda ble avløst av Volga. Drosjenæringen tok da hånd om all russisk bilimport til Norge. I 1958 var mer enn hver fjerde nyregistrerte drosje en Volga.  Med frigjøringen av bilsalget i 1960 og manglende nyheter fra i Volga-programmet, falt salget brått.
I 1969 så ble Konela Norge AS etablert og tok over det som var igjen av russisk bilimport. Nye Volga M-24 ble en skuffelse, da hverken kvaliteten eller salget var så bra som forgjengeren. Den siste M-24 som ble registrert her til lands som drosje var i 1980. Noen biler ble reeksportert til Sovjetunionen. De siste Volga bilene ble importert i 1986.


== Referanser ==


== Eksterne lenker ==
Offisielt nettsted 
(es) Offisielt nettsted 
(en) GAZ vehicles – kategori av bilder, video eller lyd på Commons 
Offisielle hjemmesider (russisk og engelsk)
MIG-registeret
Tommerup

Tommerup er en by i Assens kommune på Fyn i Danmark. I perioden 1970–2006 var byen administrasjonssenter i Tommerup kommune. 


== Referanser ==
Carlo Vizzardelli

Carlo Vizzardelli (født 21. juli 1791 i Monte San Giovanni Mobilj ved Veroli i Italia, død 24. mai 1851 i Roma) var en av den katolske kirkes kardinaler. Han var tilknyttet Den romerske kurie, og var blant annet prefekt for Kongregasjonen for studiene 1848–1851. Da pave Pius IX måtte flykte til Gaeta fulgte han med, og var hans betrodde rådgiver.
Han ble utnevnt til kardinal i 1848 av pave Pius IX, med San Pancrazio som tittelkirke.


== Eksterne lenker ==
Biografi på The Cardinals of the Holy Roman Church
Galloper

Galloper er et koreansk bilmerke, eid av Hyundai som lager biler basert på Mitsubishi-teknologi.
I 1977 ble HDPIC (Hyundai Precision & Industry Co.) grunnlagt i Seoul som en divisjon i Hyundai-konsernet.  I 1991 inngikk HDPIC avtale med Mitsubishi om å starte lisensproduksjon av en eldre Pajero-modell.
Modellen Exceed er en oppdatert Pajero av 1991-årgang med 100 hestekrefter turbodiesel, femtrinns manuell girkasse og firehjulstrekk.
Galloper Santamo er en lisensprodusert Mitsubishi Space Wagon.


== I Norge ==
I Norge forhandles bilene gjennom Mitsubishi sitt forhandlernett.  Et firesifret antall biler var solgt inntil 2001.


== Eksterne lenker ==
Den norske importøren
Bilnorge.no sin historie om merket
Pierre Giraud

Pierre Giraud (født 11. august 1791 i Montferrand i Frankrike, død 17. april 1850 i Cambrai) var en av den katolske kirkes kardinaler. Han var erkebiskop av Cambrai 1842–1850.
Han ble utnevnt til kardinal i 1847 av pave Pius IX, med Santa Maria della Pace som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Luigi Emmanuele Nicolo Lambruschini (1776-1854) *1819
Kardinal Pierre Giraud (1791-1850) *1830


== Referanser ==


== Eksterne lenker ==
Biografi på The Cardinals of the Holy Roman Church
Tranekær kommune

Tranekær kommune er en tidligere kommune på Langeland i Fyns amt i Danmark. Kommunen ble dannet ved kommunalreformen i 1970.Gjennom kommune- og regionreformen 2005–2007 er kommunen med virkning fra 1. januar 2007 inngått i den nydannede Langeland kommune i Region Syddanmark.


== Referanser ==